युवाओं को रास रही ज्ञान-विज्ञान की किताबें
मोरहाबादी मैदान में सात दिवसीय पुस्तक मेला के तीसरे दिन सोमवार को भी बड़ी संख्या में पुस्तक प्रेमी का आना-जाना रहा। इसमें हर वर्ग के पाठक-ग्राहक शामिल थे। यदि पुराने लेखकों की किताबें लोगों की पसंद बनी रहीं, वहीं नए से नए लेखकों को पढ़ने की भी उत्सुकता दिखलाई दी। मेला का आयोजन मानव संसाधन विकास मंत्रालय से जुड़ी स्वायत्त संस्था राष्ट्रीय पुस्तक न्यास (एनबीटी यानी नेशनल बुक ट्रस्ट) ने किया है। शाम में मानभूम शिवशक्ति कला केंद्र सोनाहातू के सुबोध प्रमाणिक की अगुवाई में लोक कलाकारों ने युद्ध के समय के दृश्य को पाइका नृत्य में जीवंत किया।
एनबीटी की ओर से दो दिनी साहित्यिक संगोष्ठी भी शुरू हुई। पहले दिन डॉ. अशोक प्रियदर्शी के संचालन में ‘पुस्तक संस्कृति के विकास में पुस्तकालयों का महत्व’ विषय पर परिसंवाद हुआ। इसमें वरिष्ठ पत्रकार पद्मश्री बलवीर दत्त ने कहा कि टेलीविजन के अखंडपाठ के दौर में पुस्तकपाठ के चलन कम हुआ है। रांची विवि के वीसी डॉ. रमेश पांडेय बोले, साहित्य है, तो पुस्तक है। पुस्तक है, तो पुस्तकालय है, पाठक हैं। पुस्तकालय की समाज में अहम भूमिका है। वयोवृद्ध लेखक डॉ. श्रवण कुमार गोस्वामी ने कहा कि पुस्तक संस्कृति को बढ़ावा दिए जाने की जरूरत है। युवाओं को पुस्तकालयों में जाने के लिए प्रेरित करना चाहिए।
लेखिका डॉ. महुआ माजी ने पुस्तक संस्कृति की भूमिका में मानसिकता पर बल दिया। कहा कि बांग्ला समाज में किताबों के प्रति खूब रुचि है। हिंदी समाज में इसे विकसित करने की जरूरत है। एनबीटी के हिंदी संपादक दीपक गुप्ता और कमाल अहमद ने भी विचार रखे। मौके पर एनबीटी से छपी प्रकाश मनु की पुस्तक ‘जो खुद कसौटी बन गए’ का लोकार्पण भी हुआ।
सस्ता साहित्य मंडल के विजय शर्मा ने बताया कि उनके स्टॉल से पहले राष्ट्रपति ‘डॉ. राजेंद्र प्रसाद की आत्मकथा’, पहले प्रधानमंत्री पं. जवाहरलाल नेहरू की ‘मेरी कहानी’, अज्ञेय की ‘शेखर एक जीवनी’ जैसी किताबों की डिमांड है। वहीं नई पुस्तकों में उदभ्रांत की ‘नक्सल’, विवेकानंद तिवारी की ‘गंगा समग्र’ और पदमा सचदेव की ‘बारादरी’ भी लोग खरीद रहे हैं। वहीं राजा पॉकेट, अल्पना, एकलव्य, गार्गी, राजकमल प्रकाशन, नेशनल बुक ट्रस्ट प्रभात प्रकाशन, झारखंड झरोखा आदि के स्टॉलों पर बच्चों और युवाओं की किताबें भी रास रही हैं।
हिंदी के साथ अंग्रेजी की किताबें युवा अधिक पसंद कर रहे हैं, जीके की किताबों की डिमांड है।
कुडुख की किताबें लेने आई हूं
पहलीबार एनबीटी के मेला में आई हूं। क्षेत्रीय और जनजातीय भाषा की किताबें स्टॉलों पर हैं। मैं डोरंडा कॉलेज में पढ़ती हूं। कुड़ुख भाषा में छपे साहित्य खरीदने अाई हूं, ताकि अपनी संस्कृति को अपनी भाषा में जान सकूं। अर्चनाबाड़ा, कॉलेज छात्रा
सस्ती और अच्छी किताबें
नेशनलबुक ट्रस्ट के स्टॉल पर किताबें सस्ती और अच्छी हैं। मेला में झारखंड से संबंधित पुस्तकें कई प्रकाशकों के स्टॉल पर हैं, लेकिन जरूरी लेखकों की किताबों का अभाव है। वहीं आदिवासी लेखकों की पुस्तकों की कमी अखरती है। ग्लैडसनडुंगडुंग, लेखक-एक्टीविस्ट
आज के कार्यक्रम : कवि-गोष्ठी : दोपहर3 बजे, नाटकबुद्धमशरणम गच्छामि : शाम5 बजे, करसानृत्य : शाम6 बजे
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva